
Nr.228, datë 21.8.2001

Për shpalljen e listës së deputetëve të partisë Socialdemokrate, të cilët përfitojnë nga ndarja e Mandateve  plotësuese për zgjedhjet për kuvendin për vitin 2001

Komisioni Qendror i Zgjedhjeve, në mbledhjet e tij datës 21.8.2001, me pjesëmarrjen e:

Ilirjan Celibashi		Kryetar
Gasper Kokaj		Zëvendëskryetar
Pandeli Varfi		Anëtar
Tomor Malaj		Anëtar
Maksim Shimani	Anëtar
Igli Toska		Anëtar

Mori në shqyrtim çështjen me:

Objekt:  Për shpalljen e listës së deputetëve të Partisë Socialdemokrate, të cilët përfitojnë nga ndarja e mandateve plotësuese për zgjedhjet për Kuvendin për vitin 2001.
Baza Ligjore: Neni 18 pika 4 të ligjit nr.8609, datë 8.5.2000 "Për Kodin Zgjedhor të Republikës së Shqipërisë".
Komisioni Qendror i Zgjedhjeve, pasi shqyrtoi dokumentacionin e paraqitur:

Konstatoi se:

Partia Socialdemokrate, në zbatim të neneve 81, 82 e 83 të Kodit Zgjedhor, në datë 2.6.2001, ka depozituar në Komisionin Qendror të Zgjedhjeve listën shumemërore të kësaj partie. Kjo listë është shqyrtuar dhe miratuar nga Komisioni Qendror i Zgjedhjeve me vendimin nr.784, datë 2.6.2001 "Për rregjistrimin e listës shumemërore të Partisë Socialdemokrate, për zgjedhjet për Kuvendin për vitin 2001".
Nga ndarja e mandateve plotësuese për deputetë, të cilët i përkasin një partie apo koalicionit të partive, në bazë të përqindjes që Partia Socialdemokrate ka marrë në zgjedhjet për Kuvendin, llogaritet të marrë 4 deputetë nga numri i përgjithshëm i mandateve plotësuese. Në bazë të listës shumemërore, të dorëzuar dhe të miratuar nga Komisioni Qendror i Zgjedhjeve, përfitojnë nga kjo listë të gjithë kandidatët me numër rendor nga 1 deri në 4.

Për sa më sipër:

Komisioni  Qendror  i Zgjedhjeve, bazuar në nenin 18 pika 4 të ligjit nr.8609, datë 8.5.2000 "Për Kodin Zgjedhor të Republikës së Shqipërisë".

V e n d o s i:

1.Të shpallë listën e deputetëve të Partisë Socialdemokrate, të cilët përfitojnë nga ndarja e mandateve plotësuese për zgjedhjet për Kuvendin për vitin 2001, si vijon:
1.z.Skënder Gjinushi
2.z.Paskal Milo
3.z.Gaqo Apostoli
4.z.Engjëll Bejtaj
Ky vendim hyn në fuqi menjëherë

Zëvendëskryetari           	Kryetari
Gaspër Kokaj      		Ilirjan Celibashi

